Με κατεβασμένα τα ρολά βλέπουν οι περαστικοί το βιβλιοπωλείο «Παπασωτηρίου» στην οδό Πανεπιστημίου κι αναρωτιούνται τι συμβαίνει.

«Το βιβλιοπωλείο έκλεισε οριστικά από τις 7 Μαΐου», μαθαίνουμε από τους υπευθύνους της γνωστής αλυσίδας.

«Το αγοραστικό κοινό είχε μειωθεί δραματικά, υπήρχε απώλεια πωλήσεων λόγω capital controls και δεν μπορούσαμε να αντεπεξέλθουμε».

Οι ίδιοι μάς πληροφορούν πως το βιβλιοπωλείο έχει έρθει σε διακανονισμό με τους προμηθευτές, ενώ μελλοντικά ίσως οι εξελίξεις είναι θετικές, καθώς υπάρχουν ενδιαφερόμενοι επενδυτές.